Všeobecne záväzné nariadenie

č. 1/2016

### o nakladaní s komunálnymi odpadmi a s drobnými stavebnými odpadmi na území obce Poloma

VZN č. 1/2016 vyvesené na úradnej tabuli v obci Poloma dňa: 10.06.2016

VZN č. 1/2016 zvesené z úradnej tabule v obci Poloma dňa: 26.06.2016

VZN č. 1/2016 schválené dňa: 30.06.2016

VZN č. 1/2016 vyhlásené dňa: 30.06.2016

VZN č. 1/2016 nadobúda účinnosť dňa: 15.07.2016

[o nakladaní s komunálnymi odpadmi a s drobnými stavebnými odpadmi na území obce Torysa 1](#_Toc453246941)

[I. ČASŤ 3](#_Toc453246942)

[§ 1 Pôsobnosť nariadenia 3](#_Toc453246943)

[§ 2 Základné pojmy 3](#_Toc453246944)

[II. ČASŤ 6](#_Toc453246945)

[§ 3 Spoločné ustanovenia 6](#_Toc453246946)

[§ 4 Hierarchia odpadového hospodárstva obce 7](#_Toc453246947)

[III. ČASŤ 8](#_Toc453246948)

[§ 5 Komunálny odpad a jeho zložky 8](#_Toc453246949)

[§ 6a Systém zberu a prepravy zmesových komunálnych odpadov 8](#_Toc453246950)

[§ 6b Systém triedeného zberu a prepravy komunálnych odpadov 9](#_Toc453246951)

[§ 7 Umiestnenie nádob na zmesový komunálny odpad a nádob na triedený zber 10](#_Toc453246952)

[§ 8 Spôsob a podmienky triedeného zberu komunálnych odpadov - elektroodpadov z domácností 11](#_Toc453246953)

[§ 9 Spôsob a podmienky triedeného zberu komunálnych odpadov - papiera, skla, plastov, kovov a viacvrstvových kombinovaných materiálov na báze lepenky (odpady z obalov a neobalových výrobkov) 12](#_Toc453246954)

[§ 10 Nakladanie s použitými prenosnými batériami a 15](#_Toc453246955)

[akumulátormi a automobilovými batériami a akumulátormi. 15](#_Toc453246956)

[§ 11 Nakladanie s veterinárnymi liekmi a humánnymi liekmi nespotrebovanými fyzickými osobami a zdravotníckych pomôcok 16](#_Toc453246957)

[§ 12 Spôsob a podmienky triedeného zberu komunálnych odpadov – jedlých olejov a tukov z domácností 17](#_Toc453246958)

[§ 14 Nakladanie s biologicky rozložiteľným kuchynským a reštauračným odpadom od prevádzkovateľa kuchyne 17](#_Toc453246959)

[§ 15 Spôsob zberu objemného odpadu 18](#_Toc453246960)

[§ 16 Spôsob zberu odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady) 19](#_Toc453246961)

[§ 17 Spôsob zberu drobného stavebného odpadu 19](#_Toc453246962)

[§ 18 Nakladanie s textilom a šatstvom 19](#_Toc453246963)

[§ 19 Spôsob zberu kalu zo septikov a žúmp 20](#_Toc453246964)

[§ 20 Nakladanie s odpadovými pneumatikami 20](#_Toc453246965)

[IV. ČASŤ 21](#_Toc453246966)

[§ 21 Výkon štátnej správy 21](#_Toc453246967)

[V. ČASŤ 21](#_Toc453246968)

[§ 22 Spôsob nahlasovania nezákonne umiestneného odpadu 21](#_Toc453246969)

[§ 23 Priestupky 21](#_Toc453246970)

[VI. ČASŤ 22](#_Toc453246971)

[§ 24 Kontrola 22](#_Toc453246972)

[VII. ČASŤ 22](#_Toc453246973)

[§ 25 Záverečné ustanovenia 22](#_Toc453246974)

Všeobecne záväzné nariadenie

č. 1/2016

o nakladaní s komunálnymi odpadmi a s drobnými stavebnými odpadmi na území obce Poloma

Obec Poloma (ďalej len „obec“) na základe ustanovenia § 4 ods. 3 písm. f/ a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o odpadoch“) vydáva toto všeobecne záväzné nariadenie (ďalej tiež ako „VZN“).

# I. ČASŤ

### § 1 Pôsobnosť nariadenia

1. VZN vymedzuje práva a povinnosti orgánov obce, pôvodcov a držiteľov odpadu v oblasti nakladania s komunálnym odpadom vrátane jeho zberu a prepravy. Podrobnosti o nakladaní sa vzťahujú na zmesový komunálny odpad a drobný stavebný odpad, biologicky rozložiteľný komunálny odpad, biologicky rozložiteľný kuchynský odpad a reštauračný odpad od prevádzkovateľa kuchyne, triedených zložiek komunálnych odpadov najmä elektroodpadov z domácností, odpadov z obalov a odpadov z neobalových výrobkov, použitých prenosných batérií a akumulátorov a automobilových batérií a akumulátorov, veterinárnych liekov a humánnych liekov, jedlých olejov a tukov, objemného odpadu a odpadu z domácnosti s obsahom škodlivých látok. VZN upravuje spôsob nahlasovania nezákonne umiestneného odpadu, podrobnosti prevádzkovania zberného dvora, spôsob zberu drobného stavebného odpadu.
2. VZN sa vydáva s cieľom stanoviť pre obec vhodný systém nakladania s komunálnymi odpadmi, ktoré vznikli na území obce, pričom územím obce sa rozumie jej katastrálne územie.

### § 2 Základné pojmy

1. **Biologický odpad** je biologicky rozložiteľný odpad zo záhrad a z parkov, odpad z potravín a kuchynský odpad z domácností, reštaurácií, zo stravovacích a z maloobchodných zariadení a porovnateľný odpad z potravinárskych podnikov.
2. **Biologicky rozložiteľné komunálne odpady** sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady.
3. **Biologicky rozložiteľný odpad** je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.
4. **Drobný stavebný odpad**(ďalej tiež „DSO“) je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
5. **Držiteľ odpadu** je pôvodca odpadu alebo osoba, ktorá má odpad v držbe.
6. **Elektroodpad z domácností** je elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z  domácností; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
7. **Kalendárový zber** je zber oddelene zbieranej zložky komunálneho odpadu v určenom čase, ktorú určí obec v prílohe k VZN. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere informuje obyvateľov vopred spôsobom v mieste obvyklým.
8. **Komunálne odpady** sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby- podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb. Medzi komunálne odpady sa nezaraďujú staré vozidlá ani odpadové pneumatiky.
9. **Nakladanie s odpadom** je zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie  obchodníka alebo sprostredkovateľa.
10. **Nebezpečný odpad** je odpad, ktorý má aspoň jednu nebezpečnú vlastnosť uvedenú v prílohe osobitného predpisu.[[1]](#footnote-1))
11. **Odpadom** je hnuteľná vec alebo látka, ktorej sa jej držiteľ zbavuje, chce sa jej zbaviť alebo je v súlade so zákonom alebo osobitnými predpismi povinný sa jej zbaviť.
12. **Organizácia zodpovednosti výrobcov** (ďalej tiež „OZV“)je právnická osoba so sídlom v Slovenskej republike založená, vlastnená a prevádzkovaná výlučne výrobcami vyhradených výrobkov so sídlom v niektorom z členských štátov. Organizácia zodpovednosti výrobcov, v súlade s udelenou autorizáciou, zabezpečuje na základe zmluvy o plnení vyhradených povinností plnenie týchto povinností za zastúpených výrobcov vyhradeného výrobku.
13. **Použitá batéria alebo akumulátor** je batéria alebo akumulátor, ktorý je odpadom.
14. Pôvodca odpadu je každý pôvodný pôvodca, ktorého činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
15. **Program odpadového hospodárstva**(ďalej tiež „POH“) je programový dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva obsahujúci analýzu súčasného stavu odpadového hospodárstva tejto územnej oblasti a opatrenia, ktoré je potrebné prijať na zlepšenie environmentálne vhodnej prípravy na opätovné použitie, recyklácie, zhodnocovania a zneškodňovania odpadu, ako aj hodnotenie, ako bude program podporovať plnenie týchto cieľov a ustanovení zákona o odpadoch.
16. **Rozšírená zodpovednosť výrobcu** je súhrn povinností výrobcu vyhradeného výrobku, vzťahujúcich sa na výrobok počas všetkých fáz jeho životného cyklu, ktorých cieľom je predchádzanie vzniku odpadu z vyhradeného výrobku (ďalej len „vyhradený prúd odpadu“) a posilnenie opätovného použitia, recyklácie alebo iného zhodnotenia tohto prúdu odpadu. Obsah rozšírenej zodpovednosti výrobcu tvoria ustanovené požiadavky na zabezpečenie materiálového zloženia alebo konštrukcie vyhradeného výrobku, informovanosti o jeho zložení a o nakladaní s vyhradeným prúdom odpadu, na zabezpečenie nakladania s vyhradeným prúdom odpadu a na zabezpečenie finančného krytia uvedených činností.
17. **Skládka odpadov** je miesto so zariadením na zneškodňovanie odpadov, kde sa odpady trvalo ukladajú na povrchu zeme alebo do zeme. Za skládku odpadov sa považuje aj interná skládka, na ktorej pôvodca odpadu vykonáva zneškodňovanie svojich odpadov v mieste výroby, ako aj  miesto, ktoré sa trvalo, teda dlhšie ako jeden rok, používa na dočasné uloženie odpadov.
18. **Tretia osoba** je podnikateľ so sídlom v Slovenskej republike, ktorý je oprávnený na zber alebo spracovanie a recykláciu použitých batérií a akumulátorov a ktorej bola udelená autorizácia na činnosť tretej osoby a ktorá na základe zmluvy o plnení vyhradených povinností zabezpečuje plnenie vyhradených povinností pre výrobcu batérií a akumulátorov.
19. **Triedený zber komunálnych odpadov** je činnosť, pri ktorej sa oddelene zbierajú zložky komunálnych odpadov.
20. **Vyhradený výrobok** je výrobok patriaci do skupiny výrobkov, na ktoré sa vzťahuje rozšírená zodpovednosť výrobcu – elektrozariadenia, batérie a akumulátory, obaly, vozidlá, pneumatiky, neobalové výrobky.
21. **Výkup odpadu** je zber odpadu, ak je odpad odoberaný právnickou osobou alebo fyzickou osobou – podnikateľom za dohodnutú cenu alebo inú protihodnotu, a to na základe zmluvy s obcou a príslušnou OZV, uzavretej v súlade so zákonom o odpadoch.
22. **Výrobcom vyhradeného výrobku** sa rozumie výrobca elektrozariadení, výrobca batérií a akumulátorov, výrobca obalov, výrobca vozidiel, výrobca pneumatík a výrobca neobalového výrobku.
23. **Zber odpadu** je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.
24. **Zberná nádoba** je nádoba alebo vrece určená týmto všeobecne záväzným nariadením na zber zmesového komunálneho odpadu alebo zber vytriedených zložiek komunálneho odpadu.
25. **Zberovou spoločnosťou** sa rozumie obec alebo organizácia, resp. spoločnosť, ktorá nakladá s odpadom vznikajúcim na území obce, a to na základe zmluvy s obcou uzavretej v súlade so zákonom o odpadoch.
26. **Zhodnocovanie odpadu** je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve alebo zabezpečenie pripravenosti odpadu na plnenie tejto funkcie.
27. **Zložka komunálnych odpadov** je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
28. **Zmesový komunálny odpad** je nevytriedený komunálny odpad alebo komunálny odpad po vytriedení zložiek komunálneho odpadu.
29. **Zneškodňovanie odpadu** je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie.

# II. ČASŤ

### § 3 Spoločné ustanovenia

1. Za nakladanie s komunálnymi odpadmi, ktoré vznikli na území obce a s drobnými stavebnými odpadmi, ktoré vznikli na území obce, zodpovedá obec, ak zákon o odpadoch neustanovuje inak.
2. Každý je povinný nakladať s komunálnymi odpadmi alebo inak s nimi zaobchádzať v súlade s týmto všeobecne záväzným nariadením obce.
3. Každý je povinný nakladať s komunálnym odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo k:

a) riziku znečistenia vody, ovzdušia, pôdy, rastlín a živočíchov,

b) obťažovaniu okolia hlukom alebo zápachom a

c) nepriaznivému vplyvu na krajinu alebo miesta osobitného významu.

1. Zakazuje sa :
   1. uložiť alebo ponechať komunálny odpad na inom mieste ako na mieste na to určenom v súlade so zákonom a týmto VZN,
   2. zneškodniť komunálny odpad alebo zhodnotiť odpad inak ako v súlade so zákonom o odpadoch
   3. zneškodniť komunálny odpad ukladaním do povrchových nádrží (napr. jám, odkalísk), vypúšťaním a vhadzovaním do vodného recipienta okrem morí a oceánov,
   4. vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje,
   5. riediť alebo zmiešavať komunálne odpady s cieľom dosiahnuť hraničné hodnoty koncentrácie škodlivých látok,
   6. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch
   7. spaľovať komunálny odpad na voľnom priestranstve a vo vykurovacích zariadeniach v domácnostiach,
   8. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
   9. vykonávať zber oddelene zbieraných zložiek komunálnych odpadov (odpady z obalov a neobalových výrobkov, elektroodpad z domácností, použité batérie a akumulátory) bez zariadenia na zber odpadov osobou, ktorá nespĺňa požiadavky podľa zákona a nemá na túto činnosť uzavretú zmluvu s obcou.
2. Pôvodca komunálnych odpadov je povinný:

a) nakladať alebo inak s nimi zaobchádzať v súlade s VZN obce,

b) zapojiť sa do systému zberu komunálnych odpadov v obci,

c) užívať zberné nádoby zodpovedajúce systému zberu komunálnych odpadov v obci,

d) ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci,

e) ak ide o pôvodcu, ktorý nie je zapojený do systému zberu, zapojiť sa do neho a prihlásiť sa na obecnom úrade najneskôr do doby jedného mesiaca od vzniku povinnosti ukladajúcej platiť poplatok za komunálny odpad.

1. Držiteľ komunálnych odpadov je povinný správne zaradiť odpad alebo zabezpečiť správnosť zaradenia odpadu podľa Katalógu odpadov, pričom komunálne odpady je povinný zaraďovať pod katalógovým číslom začínajúcim kódom „20“.
2. Vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania o odpadmi z obalov a s odpadmi z neobalových výrobkov.

# 

# § 4 Hierarchia odpadového hospodárstva obce

Na území obce je každý pôvodca komunálneho odpadu povinný uplatňovať túto hierarchiu odpadového hospodárstva:

a) predchádzanie vzniku odpadu,

b) príprava na opätovné použitie,

c) recyklácia,

d) iné zhodnocovanie,

e) zneškodňovanie.

# III. ČASŤ

### § 5 Komunálny odpad a jeho zložky

1. Na území obce sa **povinne** zavádza zber nasledujúcich odpadov:
   * + Zmesový komunálny odpad
     + Papier
     + Plasty
     + Sklo
     + Kovy
     + Viacvrstvové kombinované materiály
     + Biologický rozložiteľný odpad (jedlé oleje, zelený)
     + Stavebný odpad
     + Objemný odpad
     + Odpad s obsahom škodlivín
2. Na území obce sa **dobrovoľne** zavádza zber nasledujúcich odpadov:
   * + Textil a šatstvo
3. Na území obce sa **povinne** zavádza zber nasledujúcich odpadov, ale nezabezpečuje ho obec:
   * + Elektroodpady
     + Batérie a akumulátory
     + Opotrebované pneumatiky
     + Lieky nespotrebované fyzickými osobami
4. Spôsob zberu a prepravy jednotlivých komunálnych odpadov, drobných stavebných odpadov a iných odpadov je ustanovení v nasledujúcich bodoch tohto nariadenia.

### § 6a Systém zberu a prepravy zmesových komunálnych odpadov

1. Na zber zmesového komunálneho odpadu sú určené zberné nádoby vo veľkostiach 120 l alebo 1 100 l. Ak ide o pôvodcov komunálnych odpadov, ktorí sú spoluvlastníkmi nehnuteľnosti príp. bytový dom, výber veľkosti zbernej nádoby je možný len po dohode všetkých pôvodcov, ak sa títo nedohodnú, obec prostredníctvom tohto VZN stanovuje veľkosť 1 100 l zbernej nádoby.
2. Počet zberných nádob je určený na počet osôb, pričom 6osôb v domácnosti má nárok na 1 zbernú nádobu vo veľkosti 120 l. Domácnosť, ktorá má viac ako 6 členov, má nárok na ďalšiu nádobu.
3. Náklady na zbernú nádobu na zmesový komunálny odpad znáša občan prostredníctvom miestneho poplatku/priamo kúpou zbernej nádoby v cene 300.- EUR/1 kus. Občania si môžu vyzdvihnúť zbernú nádobu na Obecnom úrade v Polome.
4. **Z**berné nádoby na zmesový komunálny odpad zabezpečuje obec, pri znehodnotení nádoby alebo strate pred uplynutím jej životnosti je jej užívateľ povinný zakúpiť si novú nádobu na vlastné náklady. Takto zakúpená nádoba musí byť v súlade s týmto VZN ako aj požiadavkami zberovej spoločnosti.
5. Zber zmesového komunálneho odpadu uskutočňuje podľa harmonogramu zvozu zberová spoločnosť, ktorá má uzatvorenú zmluvu na vykonávanie tejto činnosti s obcou. Harmonogram zvozu je zverejnený na webovom sídle obce Torysa a na verejných tabuliach
6. Zberné nádoby sa nesmú preplňovať ani preťažovať odpadom. Nádoby, ktoré sú opatrené krytom, sa musia po vložení odpadu uzavrieť.
7. Do zberných nádob na zmesový komunálny odpad je možné ukladať iba zmesové komunálne odpady, ktoré sa nedajú ďalej triediť. Do týchto nádob je zakázané ukladať akékoľvek stavebné odpady a podobné odpady (zemina, kamene, drevo, popol a pod.), zložky triedeného systému zberu, nebezpečné odpady, biologicky rozložiteľný odpad.

### § 6b Systém triedeného zberu a prepravy komunálnych odpadov

1. V obci sa vykonáva triedený zber:
2. papiera, skla, plastov, kovov, viacvrstvových kombinovaných materiálov (odpady z neobalových výrobkov sa zbierajú spolu s odpadmi z obalov),
3. použitých prenosných batérií a akumulátorov a automobilových batérií a akumulátorov,
4. elektroodpadov z domácností,
5. veterinárnych liekov a humánnych liekov nespotrebovaných fyzickými osobami a zdravotníckych pomôcok,

e) jedlých olejov a tukov z domácností,

f) biologicky rozložiteľných odpadov zo záhrad a parkov vrátane odpadu z cintorínov,

g) biologicky rozložiteľného kuchynského odpadu okrem toho, ktorého pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania.

1. Na triedený zber komunálnych odpadov sú určené zberné nádoby, vrecia a mobilný zber v zmysle popisu triedeného zberu uvedeného v tomto VZN. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.
2. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša obec a môže ich zahrnúť do miestneho poplatku za komunálne odpady a drobné stavebné odpady.
3. Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN. Harmonogram zvozu je zverejnený na webovom sídle obce Poloma, /v kalendári zberu odpadov /rozhlasom/na verejných tabuliach.
4. Zberová spoločnosť, ktorá na území obce vykonáva zber a prepravu zmesových komunálnych odpadov a triedený zber komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, je povinná:

a) vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku,

b) po vyprázdnení zberné nádoby umiestniť späť na pôvodné miesto,

c) v prípade rozsypania odpadov pri vyprázdňovaní zberných nádob, tieto odstrániť,

d) v prípade poškodenia zbernej nádoby pri manipulácii zabezpečiť na vlastné náklady jej opravu alebo výmenu do 14 kalendárnych dní,

e) mesačne predložiť obci výkaz o  množstve odpadov, s  ktorými nakladala počas tohto obdobia, jeho druhovej skladbe, o spôsobe nakladania s  týmto odpadom, o spôsobe jeho využitia (vrátane množstva vytriedeného KO), úpravy alebo zneškodňovania, prípadne o inom spôsobe nakladania s týmito odpadmi,

f) zabezpečovať vývoz objemného odpadu, drobného stavebného odpadu a biologicky rozložiteľného odpadu v  rozsahu a  za podmienok uvedených v tomto nariadení,

g) uskutočňovať v súlade s harmonogramom vývoz zberných nádob,

h) uskutočňovať v súlade s harmonogramom vývoz vriec na triedené zložky, ktoré obsahujú určenú zložku.

1. Ten, kto vykonáva zber odpadu alebo výkup odpadu na základe zmluvy s obcou od fyzickej osoby, je povinný:

a) zverejňovať druhy zbieraných alebo vykupovaných odpadov vrátane podmienok zberu odpadov alebo výkupu odpadov,

b) označiť zariadenie na zber odpadov alebo výkup odpadov,

c) zaradiť odpad odobratý od takejto osoby ako komunálny odpad; toto ustanovenie sa nevzťahuje na zber starých vozidiel a odpadových pneumatík,

d) oznamovať obci údaje o druhu a množstve vyzbieraného odpadu alebo vykúpeného odpadu.

### § 7 Umiestnenie nádob na zmesový komunálny odpad a nádob na triedený zber

1. **Za účelom odvozu odpadu je vlastník (správca, resp. nájomca) nehnuteľnosti povinný zriadiť vyhradené miesto pre nádoby/vrecia a splniť nasledujúce podmienky zabezpečujúce, aby:**
2. **k vyhradenému miestu bol zabezpečený bezpečný prístup a dostatočný priestor na vhodnú manipuláciu s nádobami,**
3. **nebol narušený vzhľad okolia a hygiena prostredia,**
4. **nádoby neboli umiestnené na náveternej strane v blízkosti okien, detských ihrísk, frekventovaných miest a pod.,**
5. **nádoby boli umiestnené na spevnenom podklade,**
6. **nádoby neboli umiestnené trvalo na chodníku, komunikácii alebo parkovisku.**
7. Fyzickým osobám, právnickým osobám a fyzickým osobám - podnikateľom sa prísne zakazuje premiestňovať zberné nádoby, vyprázdňovať ich alebo vyberať si časti odpadu.
8. **Miesto stáleho i dočasného umiestnenia nádob na odpad pri bytových domoch určí majiteľ /správca, resp. nájomca/ nehnuteľnosti po prerokovaní s obecným úradom.**
9. **Na chodníkoch, parkoviskách a komunikáciách možno nádoby ponechať iba na dobu nevyhnutnú na ich vyprázdnenie. Po vyprázdnení sa musia nádoby ihneď umiestniť na vyhradené miesto. Výnimku môže povoliť obecný úrad.**
10. V prípadoch, ak nastanú okolnosti, ktoré znemožňujú prístup a vyprázdnenie nádob na odpad, je majiteľ /správca, resp. nájomca/ nehnuteľnosti povinný postarať sa o ich premiestnenie a následne po ich vyprázdnení uloženie na vyhradené miesto.
11. Užívatelia zberných nádob sú povinní udržiavať v ich okolí poriadok a čistotu. Na miestach hromadného umiestnenia zberných nádob je zakázané ich premiestňovanie.
12. Pri systéme zberu je pôvodca komunálneho odpadu povinný rešpektovať pravidlá triedeného zberu a zaraďovať odpad podľa farby zbernej nádoby.

### § 8 Spôsob a podmienky triedeného zberu komunálnych odpadov - elektroodpadov z domácností

1. Elektroodpad sa zaraďuje pod čísla 20 01 21, 20 01 23, 20 01 35 a 20 01 36 v zmysle Katalógu odpadov.
2. Zabezpečenie zberu elektroodpadov z domácností nie je zahrnuté do miestneho poplatku za zmesový komunálny odpad. Náklady na zber, prepravu a zhodnocovanie elektroodpadov znáša výrobca, resp. organizácia zodpovednosti výrobcov.
3. Elektroodpad z domácností je možné odovzdať počas kalendárového zberu v rámci zberu odpadu z domácností s obsahom škodlivých látok oprávnenej osobe.
4. Vytriedené elektroodpady je zakázané:
5. ukladať do zberných nádob určených na KO z domácností,
6. ukladať k zberným nádobám a stanovištiam kontajnerov,
7. odovzdať iným subjektom ako ustanovuje toto nariadenie (napr. pouliční zberači), ktorí nemajú uzatvorenú zmluvu na vykonávanie tejto činnosti s obcou.
8. rozoberať, zasahovať do nich a vyberať jednotlivé časti.
9. Elektroodpady je možné odovzdať aj v rámci režimu spätného odberu, kde distribútor elektrozariadení je povinný bezplatne uskutočňovať spätný odber, t. j. odobratie elektroodpadu z domácností od jeho držiteľa:
   * + pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektroodpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie,
     + v prípade veľmi malého elektroodpadu do 25 cm a elektroodpadu zo svetelných zdrojov bezplatne a bez povinnosti zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.
10. Elektroodpady je možné odovzdať aj v zbernom mieste elektroodpadu. Zberné miesto je miesto určené na základe zmluvy s výrobcom elektrozariadení alebo organizáciou zodpovednosti výrobcov zastupujúcou výrobcov elektrozariadení, zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad do 25 cm alebo elektroodpad zo svetelných zdrojov, do nádoby určenej na tento účel.
11. Do elektroodpadu patria: žiarovky, žiarivky, svietidlá, televízory, rádiá, počítačová, kancelárska a telekomunikačná technika, mobily, videá, diskmany, digitálne hodinky, variče, ohrievače, kávovary, práčky, chladničky, elektromotory, ručné elektrické náradie, mobilné klimatizačné zariadenia atď.
12. Do elektroodpadu nepatria: kovy, plasty, papier, drevo, iné odpady s obsahom škodlivých látok ako sú samotné elektroodpady, odpady, ktoré nie sú elektroodpadom, zmesový komunálny odpad, či iné odpady.

### § 9 Spôsob a podmienky triedeného zberu komunálnych odpadov - papiera, skla, plastov, kovov a viacvrstvových kombinovaných materiálov na báze lepenky(odpady z obalov a neobalových výrobkov)

* + - 1. Náklady na triedený zber odpadov z obalov a z neobalových výrobkov znáša od 1.7.2016 Organizácia zodpovednosti výrobcov, s ktorou má obec uzatvorenú zmluvu.
      2. Organizácia zodpovednosti výrobcov znáša všetky náklady na zber, prepravu a triedenie odpadu z vyhradených výrobkov, vrátane zberných nádob.
      3. Organizácia zodpovednosti výrobcov nemusí uhradiť náklady na triedený zber, ak sa v ňom nachádza viac ako 50 % odpadov iných ako je odpad, na ktorý boli určené príslušné nádoby.
      4. Organizácia zodpovednosti výrobcov môže v ustanovených prípadoch uhrádzať len výšku obvyklých nákladov na triedený zber odpadov.
      5. Triedený zber sa vykonáva prostredníctvom farebne rozlíšených zberných kontajnerov, nádob a vriec, ako aj pomocou mobilného zberu vykonávaného oprávnenou osobou a školského zberu.
      6. Obec využíva spoločné zberné nádoby v žltej farbe na zber komodít plasty, kovy a viacvrstvové kombinované materiály, pričom vyzbierané zložky musia byť následne roztriedené.
      7. Harmonogram zvozu jednotlivých triedených zložiek je zverejnený na webovom sídle obce Torysa a na verejných tabuliach.
      8. Zakazuje sa odovzdať papier, plasty, kovy a sklo iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a  aj zmluvu s príslušnou organizáciou zodpovednosti výrobcov.

1. **TRIEDENÝ ZBER PAPIERA**
2. Odpady z papierových obalov a neobalových výrobkov sa zaraďujú pod číslo 20 01 01 v zmysle Katalógu odpadov.
3. Triedený zber papiera sa vykonáva prostredníctvom farebne rozlíšených zberných kontajnerov a nádob, ako aj pomocou mobilného zberu vykonávaného oprávnenou osobou a školského zberu.
4. Obec určuje na triedený zber papiera **modré** plastové kontajnery a nádoby:
   * + v obci sa uplatňuje donáškový zber do modrých plastových kontajnerov umiestnených na verejných priestranstvách obce. Zber odpadov sa uskutočňuje v čase stanovenom v harmonograme triedeného zberu odpadov.
5. **Do papiera patria**: noviny, časopisy, zošity, knihy, listy, kancelársky papier, papierové vrecká, lepenka, papierové krabice, kartón, obálky, letáky, katalógy, telefónne zoznamy, plagáty, pohľadnice, baliaci papier, papierový obal a pod.
6. **Do papiera nepatria**: plastové obaly, viacvrstvové kombinované materiály (napr. tzv. tetrapakové obaly), voskovaný papier, papier s hliníkovou fóliou, znečistený či mastný papier, kopírovací papier, hygienické potreby, použité plienky a pod.
7. Krabice resp. obaly z papiera musia byť poskladané a uložené do nádob na odpad tak, aby sa zmenšil ich objem a zaberali čo najmenej miesta.
8. Obec vyhlási termín mobilného zberu papiera vopred osobitným oznamom, pričom využije všetky možnosti informačného systému obce.
9. Školský zber papiera si organizujú školy na území obce samostatne.
10. **TRIEDENÝ ZBER PLASTOV**
    * + 1. Odpady z plastových obalov a neobalových výrobkov sa zaraďujú pod číslo 20 01 39 v zmysle Katalógu odpadov.
        2. Triedený zber plastov sa vykonáva prostredníctvom farebne rozlíšených zberných kontajnerov, nádob a vriec.
        3. Obec určuje na triedený zber plastov **žlté** plastové kontajnery, nádoby a vrecia:
      + v oblasti rodinných domov sa uplatňuje vrecový zber. Pôvodca odpadu ukladá vytriedené zložky priamo v mieste vzniku do farebne rozlíšených zberných vriec. V čase stanovenom v harmonograme triedeného zberu odpadov vrecia uloží na miesto pravidelného zberu zmesového KO.
      + v oblasti bytových domov a na verejných priestranstvách sa uplatňuje donáškový zber do žltých plastových kontajnerov umiestnených v obci. Zber odpadov sa uskutočňuje v čase stanovenom v harmonograme triedeného zberu odpadov.
11. **Do plastov patria**: číre a farebné fólie, tašky, vrecká, vedrá, fľaše od kozmetických a čistiacich prípravkov, prepravky fliaš, fľaše od nápojov, sirupov, tégliky od jogurtov a rôzne plastové nádobky, hračky, penový polystyrén - obalový, poháriky z automatov a iné plastové nádobky.
12. **Do plastov nepatria**: obaly znečistené chemikáliami a olejmi (napr. obaly z motorových olejov a iných ropných produktov), viacvrstvové kombinované materiály, hrubo znečistené plasty (zeminou, farbami, potravinami), podlahové krytiny, guma, molitan, stavebný polystyrén, autoplasty a pod.
13. Obaly z plastov musia byť stlačené a uložené do nádob na odpad tak, aby sa zmenšil ich objem a zaberali čo najmenej miesta.
14. **TRIEDENÝ ZBER SKLA**
    * + 1. Odpady zo sklenených obalov a neobalových výrobkov sa zaraďujú pod číslo 20 01 02 v zmysle Katalógu odpadov.
        2. Triedený zber skla sa vykonáva prostredníctvom farebne rozlíšených zberných kontajnerov a vriec.
        3. Obec určuje na triedený zber skla zelené plastové kontajnery a vrecia:
      + v oblasti rodinných domov sa uplatňuje vrecový zber. Pôvodca odpadu ukladá vytriedené zložky priamo v mieste vzniku do farebne rozlíšených zberných vriec. V čase stanovenom v harmonograme triedeného zberu odpadov vrecia uloží na miesto pravidelného zberu zmesového KO.
      + v oblasti bytových domov a na verejných priestranstvách sa uplatňuje donáškový zber do zelených plastových kontajnerov umiestnených v obci. Zber odpadov sa uskutočňuje v čase stanovenom v harmonograme triedeného zberu odpadov.
15. **Do skla patria**: sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov a pod.
16. **Do skla nepatria**: vrchnáky, korky, gumy, porcelán, keramika, zrkadlá, drôtované sklo, dymové sklo, fľaše z umelej hmoty, časti uzáverov fliaš, žiarovky, žiarivky, obrazovky, autosklo, sklobetónky, silne znečistené sklo (zeminou, farbami, potravinami) a pod.
17. **TRIEDENÝ ZBER KOVOV**
    * + 1. Odpady z kovových obalov a neobalových výrobkov sa zaraďujú pod číslo 20 01 40 v zmysle Katalógu odpadov.
        2. Triedený zber kovov sa vykonáva prostredníctvom farebne rozlíšených zberných kontajnerov.
        3. Obec určuje na triedený zber kovov žlté plastové kontajnery:
      + v oblasti rodinných domov sa uplatňuje vrecový zber. Pôvodca odpadu ukladá vytriedené zložky priamo v mieste vzniku do farebne rozlíšených zberných vriec. V čase stanovenom v harmonograme triedeného zberu odpadov vrecia uloží na miesto pravidelného zberu zmesového KO.
      + v oblasti bytových domov a na verejných priestranstvách sa uplatňuje donáškový zber do žltých plastových kontajnerov umiestnených v obci. Zber odpadov sa uskutočňuje v čase stanovenom v harmonograme triedeného zberu odpadov.
18. **Do kovov patria**: kovové vrchnáky z fliaš a pohárov, kovové súčiastky, drôty a káble (bez bužírky), starý riad, kovový šrot, oceľ, farebné kovy, hliník, hliníkový obal, kovová rúrka, konzervy, oceľové plechovky, kovové obaly z potravín zbavené obsahu, plechovky z nápojov.
19. **Do kovov nepatria**: kovy hrubo znečistené zvyškami jedla, farbami a rôznymi chemickými látkami, či olejmi.
20. Konzervy a plechovky pred odovzdaním do nádoby je potrebné vypláchnuť, aby v nich nezostali zvyšky jedál.
21. **TRIEDENÝ ZBER VIACVRSTVOVÝCH KOMBINOVANÝCH MATERIÁLOV NA BÁZE LEPENKY (VKM)**
    * + 1. Odpady z VKM obalov a neobalových výrobkov sa zaraďujú pod číslo 20 01 03 v zmysle Katalógu odpadov.
        2. Triedený zber VKM sa vykonáva prostredníctvom farebne rozlíšených zberných kontajnerov a prostredníctvom školských zberov.
        3. Obec určuje na triedený zber VKM žlté plastové kontajnery:
      + v oblasti rodinných domov sa uplatňuje vrecový zber. Pôvodca odpadu ukladá vytriedené zložky priamo v mieste vzniku do farebne rozlíšených zberných vriec. V čase stanovenom v harmonograme triedeného zberu odpadov vrecia uloží na miesto pravidelného zberu zmesového KO.
      + v  oblasti bytových domov a na verejných priestranstvách sa uplatňuje donáškový zber do žltých plastových kontajnerov umiestnených v obci. Zber odpadov sa uskutočňuje v čase stanovenom v harmonograme triedeného zberu odpadov.
22. **Do VKM patria**: viacvrstvové obaly od mlieka, smotany a iných mliečnych výrobkov, ovocných štiav a džúsov, vína.
23. **Do VKM nepatria**: znečistené VKM, viacvrstvové obaly od kávy, vreckových polievok, pudingov, práškov do pečiva, práškového cukru, korenín, nanukov, kakaového prášku.
24. Obaly z VKM musia byť čisté, stlačené a uložené do nádob na odpad tak, aby sa zmenšil ich objem a zaberali čo najmenej miesta.

### § 10 Nakladanie s použitými prenosnými batériami a

### akumulátormi a automobilovými batériami a akumulátormi.

* + - 1. Batérie a akumulátory sa zaraďujú pod čísla 20 01 33 a 20 01 34 v zmysle Katalógu odpadov.
      2. Batérie a akumulátory sa delia na: prenosné (gombíkové, tužkové, ...), automobilové a priemyselné (netýka sa obce a občanov).
      3. Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom.
      4. Zabezpečenie zberu batérií a akumulátorov z domácností nie je zahrnuté do miestneho poplatku za zmesový komunálny odpad. Náklady na zber, prepravu a zhodnocovanie batérií a akumulátorov znáša výrobca, Tretia osoba, resp. organizácia zodpovednosti výrobcov.
      5. Zhromažďovanie a preprava batérií a akumulátorov sa uskutočňuje najmenej dvakrát ročne v rámci zberu odpadov s obsahom škodlivín.
      6. Vytriedené batérie a akumulátory je zakázané:

1. ukladať do zberných nádob určených na KO z domácností,
2. ukladať k zberným nádobám a stanovištiam kontajnerov,
3. odovzdať iným subjektom ako ustanovuje toto nariadenie (napr. pouliční zberači),
4. rozoberať, zasahovať do nich a vyberať jednotlivé časti.
   * + 1. Prenosné a automobilové batérie a akumulátory je možné odovzdať aj v rámci spätného zberu batérií a akumulátorov. Spätný zber použitých batérií a akumulátorov je bezplatný zber použitých prenosných batérií a akumulátorov od ich držiteľa a použitých automobilových batérií z motorových vozidiel nevyužívaných na komerčné účely vo vlastníctve fyzickej osoby, ktorý vykonáva distribútor týchto batérií a akumulátorov bez viazania tohto zberu na kúpu novej batérie alebo akumulátora alebo iného tovaru.
       2. Prenosné batérie a akumulátory je možné odovzdať aj na zbernom mieste batérií a akumulátorov. Zberné miesto použitých prenosných batérií a akumulátorov je miesto určené na základe zmluvy s výrobcom batérií a akumulátorov, treťou osobou alebo organizáciou zodpovednosti výrobcov pre batérie a akumulátory, zriadené na dostupnom mieste, v blízkosti konečného používateľa, kde môže konečný používateľ bezplatne odovzdať použité prenosné batérie a akumulátory do nádoby určenej na tento účel; zberným miestom nie je miesto, kde sa vykonáva spätný zber.
       3. Do použitých batérií a akumulátorov patria: prenosné (gombíkové, tužkové, ...) a automobilové batérie a akumulátory.
       4. Do použitých batérií a akumulátorov nepatria: priemyselné batérie a akumulátory, iné odpady s obsahom škodlivých látok ako sú samotné batérie a akumulátory, odpady, zmesový komunálny odpad, či iné odpady.

### § 11 Nakladanie s veterinárnymi liekmi a humánnymi liekmi nespotrebovanými fyzickými osobami a zdravotníckych pomôcok

1. Držiteľ veterinárnych liekov a humánnych liekov nespotrebovaných fyzickými osobami je povinný odovzdať ich do verejných lekární, ktoré sú povinné ich zhromažďovať.
2. Nespotrebované lieky je zakázané vyhadzovať do zmesového komunálneho odpadu.
3. Zakazuje sa nespotrebované lieky ukladať do zberných nádob alebo vedľa nich a na verejné priestranstvá obce.

### § 12 Spôsob a podmienky triedeného zberu komunálnych odpadov – jedlých olejov a tukov z domácností

1. Na území obce je zabezpečený mobilný zber a preprava použitých jedlých olejov a tukov. Obec zabezpečí informovanosť občanov v dostatočnom predstihu o zbere jedlých tukov a olejov osobitným oznamom, pričom využije všetky možnosti informačného systému obce (webovú stránku obce, rozhlas a pod.)
2. Odpad je zakázané zmiešavať s komunálnym odpadom a ukladať na verejné priestranstvá, resp. k odpadovým nádobám a kontajnerom na komunálny odpad.
3. Zber a prepravu odpadu zabezpečuje výhradne spoločnosť, s ktorou má obec uzatvorenú zmluvu.
4. Oleje a tuky sa odovzdávajú v plastových fľašiach s funkčným uzáverom, ktoré si občania zabezpečujú samostatne (napr. obaly od jedlých olejov a tukov).

### § 13 Nakladanie s biologicky rozložiteľným komunálnym odpadom

1. Každý pôvodca je povinný triediť biologicky rozložiteľný odpad oddelene od iných druhov odpadov, zložiek komunálnych odpadov a zabezpečiť jeho kompostovanie vo vlastných, alebo užívaných priestoroch a objektoch, alebo na vlastné náklady odviesť na obcou zriadenú skládku biologicky rozložiteľného odpadu resp. zberné miesto.
2. Preprava BRO zo záhrad, parkov a verejných priestranstiev (konáre, korene, kríky, prútie a pod) sa zabezpečuje podľa potreby na zberné miesto v Polome do vopred pristavených veľkokapacitných kontajnerov.
3. Je zakázané ukladať biologicky rozložiteľný odpad zo záhrad a parkov do zberných nádob na zmesový komunálny odpad, objemný odpad, spaľovať ho alebo ho ukladať na iné než obcou určené miesta.
4. Jedlé oleje sa zbierajú donáškovým spôsobom do nádob umiestnených na zbernom mieste obce počas prevádzkových hodín.

### § 14 Nakladanie s biologicky rozložiteľným kuchynským a reštauračným odpadom od prevádzkovateľa kuchyne

1. Za nakladanie s biologicky rozložiteľným kuchynským a reštauračným odpadom od prevádzkovateľa kuchyne je zodpovedný prevádzkovateľ kuchyne.
2. Biologicky rozložiteľný kuchynský a reštauračný odpad sa zakazuje ukladať do nádob určených na zber komunálnych odpadov.
3. Náklady spojené so zberom, skladovaním, prepravou a spracovaním vrátane nákladov na zberné kontajnery a iné obaly hradí prevádzkovateľ kuchyne (nie sú súčasťou miestneho poplatku).
4. Zber a zberné nádoby na biologicky rozložiteľný kuchynský a reštauračný odpad musia spĺňať požiadavky ustanovené nariadením č. 1069/2009 a nariadenia EP a Rady č. 852/2004 o hygiene potravín.
5. Prevádzkovateľ kuchyne musí primerane zabezpečiť skladovanie odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy ani verejnosť.
6. Zberné nádoby musia byť umiestené v areáli prevádzkovateľa kuchyne.
7. Frekvencia zberu musí zohľadňovať aj teploty prostredia (leto/zima), pričom v letnom období frekvencia zberu musí byť vyššia, minimálne však 1 krát za dva týždne.
8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky v zmysle zákona č. 39/2007 Z.z. o veterinárnej starostlivosti v znení neskorších predpisov, a aby mala schválenie na vykonávanie činnosti spracovania týchto odpadov príslušnou Regionálnou veterinárnou a potravinovou správou.
9. Pri nakladaní s týmto odpadom je prevádzkovateľ kuchyne povinný postupovať v súlade s hierarchiou odpadového hospodárstva.
10. Prevádzkovateľ kuchyne je povinný dodržiavať zákaz kŕmenia zvierat kuchynským a reštauračným odpadom, okrem kožušinových zvierat (na základe príslušného povolenia). Zákaz skrmovania sa vzťahuje aj na zvieratá v ZOO, zvieratá v útulkoch, na chovných staniciach atď.
11. Biologicky rozložiteľný kuchynský a reštauračný odpad je potrebné uskladňovať do oddelených nádob, ktoré budú udržiavané v náležitom stave, ľahko čistiteľné a podľa potreby dezinfikovateľné.
12. Zakazuje sa používať drviče biologicky rozložiteľného kuchynského a reštauračného odpadu napojené na verejnú kanalizáciu; tento zákaz sa neuplatní, ak vlastník verejnej kanalizácie, do ktorej sa tento odpad vypúšťa, s používaním drviča súhlasí a používanie drviča je upravené v zmluve o odvádzaní odpadových vôd. *(tento bod nadobúda účinnosť od 01.01.2017).*
13. Zakazuje sa prevádzkovateľovi kuchyne zbaviť sa použitých jedlých olejov a tukov vypúšťaním do kanalizácie.

### § 15 Spôsob zberu objemného odpadu

1. Objemný odpad predstavujú komunálne odpady, ktoré sa svojou veľkosťou nevojdú do klasickej nádoby na zmesový odpad alebo príslušnej nádoby na triedený zber. Sú to hlavne nábytky, staré okná, dvere, nádoby, plechové rúry, ak sú súčasťou komunálneho odpadu a podobne. Objemné odpady sa zaraďujú pod číslo 20 03 07 v zmysle Katalógu odpadov.
2. Zakazuje sa odkladať objemný odpad do priestoru vyhradeného miesta pre nádoby, ako aj vedľa zberných nádob na pravidelný zber komunálneho odpadu a na verejné priestranstvá obce.
3. Obec zabezpečuje podľa potreby, najmenej dvakrát do roka (na jar a na jeseň) zber a prepravu objemného odpadu v obci prostredníctvom veľkoobjemových kontajnerov.
4. Obecný úrad zabezpečuje informovanosť obyvateľov o zbere objemného odpadu vopred osobitným oznamom, pričom využije všetky možnosti informačného systému obce (na webovom sídle obce Torysa, rozhlasom ,na verejných tabuliach).
5. Fyzické osoby - podnikatelia a právnické osoby si zabezpečia odvoz a zneškodnenie objemného odpadu na vlastné náklady u oprávnenej osoby.

### § 16 Spôsob zberu odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady)

1. Jednotlivé zložky odpadu s obsahom škodlivín (nebezpečný odpad) sú ich držitelia povinní vytrieďovať z komunálneho odpadu a zabezpečiť ich dočasné bezpečné zhromaždenie.
2. Do skupiny odpadov s obsahom škodlivín patrí: odpadové motorové a mazacie oleje, rozpúšťadlá, staré farby, pesticídy a chemické prípravky na ošetrovanie rastlín a drevín, umelé hnojivá, handry znečistené olejom, farbami, obaly obsahujúce zvyšky nebezpečných látok a pod.
3. Odpad s obsahom škodlivín je zakázané ukladať do zberných nádob alebo vedľa nich (do priestoru vyhradeného miesta pre zberné nádoby/vrecia) a na verejné priestranstvá obce.
4. Pre tento odpad sa uplatňuje kalendárový zber. Obec zabezpečuje najmenej dvakrát do roka zber a prepravu oddelene zbieraných zložiek komunálneho odpadu z domácností s obsahom škodlivých látok na účely ich zhodnotenia alebo zneškodnenia prostredníctvom oprávnenej osoby.
5. Obecný úrad zabezpečuje informovanosť obyvateľov o zbere nebezpečného odpadu vopred osobitným oznamom, pričom využije všetky možnosti informačného systému obce (na webovom sídle obce Torysa, rozhlasom, na verejných tabuliach).

### § 17 Spôsob zberu drobného stavebného odpadu

* 1. Zber drobného stavebného odpadu (DSO)sa uskutočňuje formou množstvového zberu. Výšku poplatku za množstvový zber DSO určí obec vo všeobecne záväznom nariadení o poplatkoch.
  2. Občania môžu DSO odovzdať na obcou určených miestach a termínoch, ktoré obec vopred vyhlási prostredníctvom informačného systému obce. Občania odovzdávajú DSO odplatne do pristavenej zbernej nádoby.
  3. K drobnému stavebnému odpad, ktorý vyprodukujú občania, patria zmesi betónu, tehál, obkladačiek, dlaždíc, keramiky a pod.
  4. Držitelia DSO sú povinní odpad pred odovzdaním prednostne vytriediť na jednotlivé zložky: sklo, kovy, plasty, papier a lepenku.
  5. Zakazuje sa ukladať DSO do nádob na zmesový komunálny odpad alebo vedľa nich (do priestoru vyhradeného miesta pre nádoby).
  6. Vykonávať zber, prepravu, zhodnocovanie a zneškodňovanie drobných stavebných odpadov môže len organizácia zodpovedná za zber komunálneho odpadu, ktorá má uzatvorenú zmluvu na vykonávanie tejto činnosti s obcou, ak túto činnosť nezabezpečuje obec sama.

### § 18 Nakladanie s textilom a šatstvom

1. Textil sa zaraďuje pod číslo 20 01 10 a šatstvo pod číslo 20 01 11 v zmysle Katalógu odpadov.
2. Zber sa vykonáva do špeciálnych oceľových kontajnerov bielej farby, zreteľne označených popisom zberaných druhov odpadov, ktoré sú rozmiestnené na území obce Poloma.
3. Nakladanie s týmto odpadom zabezpečuje oprávnená osoba.
4. Odber (vývoz) odpadu je realizovaný podľa potreby.
5. **Do textilu a šatstva patria**: čisté a suché šatstvo a textil (všetky druhy odevov, prikrývky, deky, posteľná bielizeň), topánky, doplnky k oblečeniu (čiapky, šále), prípadne iné druhy šatstva a textilu.
6. **Do textilu a šatstva nepatria**: znečistené a mokré šatstvo a pod.

### § 19 Spôsob zberu kalu zo septikov a žúmp

1. Ustanovenia pre zber a zneškodňovanie kalov zo septikov a žúmp sú záväzné pre celý kataster obce Poloma.
2. Vlastník alebo užívateľ septiku alebo žumpy je povinný ich udržiavať a prevádzkovať tak, aby nedochádzalo k únikom odpadových vôd do okolia a k ohrozovaniu alebo poškodzovaniu zdravia obyvateľov alebo životného prostredia.
3. Vlastník žumpy musí zabezpečiť vývoz a zneškodňovanie obsahu žumpy v intervaloch zodpovedajúcich kapacite žumpy na vlastné náklady prostredníctvom oprávnenej právnickej alebo fyzickej osoby v súlade s platnými predpismi.
4. Obsah septiku alebo žumpy je dovolené vyvážať len na miesta na to určené. Zakázané je vypúšťať alebo vyvážať obsah do:
5. povrchových a podzemných vôd na pozemkoch v intraviláne a extraviláne obce,
6. stokovej siete verejnej kanalizácie,
7. dažďovej kanalizácie, krytých rigolov, krytých profilov vodných tokov,
8. záhrad, rigolov, na trávnaté plochy, poľnohospodárske a lesné pozemky a iné plochy, aj keby boli vo vlastníctve užívateľa žumpy.
9. Miestom zneškodňovania odpadov je ČOV v Toryse
10. Každý majiteľ septika alebo žumpy je povinný po dobu 3 rokov viesť evidenciu a uschovávať doklady o zabezpečení vývozu kalu organizáciou oprávnenou na zber odpadov (kalov) a o jeho zhodnotení alebo zneškodnení na určenom mieste.

### § 20 Nakladanie s odpadovými pneumatikami

1. Odpadové pneumatiky nie sú súčasťou komunálnych odpadov a ani zberu odpadov, ktorý zabezpečuje mesto.
2. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.
3. Distribútor pneumatík je povinný zabezpečiť na svojich predajných miestach bezplatný spätný zber odpadových pneumatík, bez ohľadu na výrobnú značku a na dátum uvedenia pneumatík na trh, po celú prevádzkovú dobu.

# IV. ČASŤ

### § 21 Výkon štátnej správy

Obec

Obec vo veciach štátnej správy odpadového hospodárstva :

1. prejednáva priestupky v  odpadovom hospodárstve (§ 115 ods. 3 písm. a)zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch),
2. poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.

# V. ČASŤ

### § 22 Spôsob nahlasovania nezákonne umiestneného odpadu

1. Oznámiť umiestnenie odpadu na nehnuteľnosti, ktoré je v rozpore so zákonom (ďalej len „nezákonné umiestnenie odpadu“) môže akákoľvek fyzická osoba alebo právnická osoba Okresnému úradu v Sabinove, Odbor starostlivosti o životné prostredie alebo obci, v ktorej územnom obvode sa táto nehnuteľnosť nachádza.

1. Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu obecného úradu/oddelenia životného prostredia, mailom/telefonicky na čísle 051/4597235 /prostredníctvom on-line formulára na webovom sídle obce ocupoloma@stonline.sk. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva – Okresný úrad v Sabinove, Odbor starostlivosti o životné prostredie.

### § 23 Priestupky

1. Priestupku sa dopustí ten, kto:
   1. uloží odpad na iné miesto než na miesto určené obcou [§ 13 písm. a) zákona o odpadoch],
   2. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená [§ 81 ods. 6 písm. a) zákona o odpadoch],
   3. zhodnocuje alebo zneškodňuje odpad v rozpore so zákonom [§ 13 písm. b) zákona o odpadoch],
   4. nesplní oznamovaciu povinnosť podľa § 15 ods. 2 zákona o odpadoch,
   5. koná v rozpore s § 33 písm. b) zákona o odpadoch,
   6. nakladá s odpadovými pneumatikami v rozpore s § 72 zákona o odpadoch,
   7. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch,
   8. koná v rozpore s § 81 ods. 6 písm. b) zákona o odpadoch,
   9. koná v rozpore s § 81 ods. 9 zákona o odpadoch,
   10. koná v rozpore s § 81 ods. 13 zákona o odpadoch,
   11. neposkytne obcou požadované údaje podľa § 81 ods. 17 zákona o odpadoch.
2. Priestupky podľa odseku 1 písm. a) až k) prejednáva obec, ktorá za ne môže uložiť pokutu do výšky 1500 eur; výnosy z pokút uložených za priestupky sú príjmom rozpočtu obce.
3. Za porušenie ustanovení tohto VZN možno v blokovom konaní uložiť pokutu do výšky 33 eur[§ 13 ods. 1 a § 46 zákona č. 372/1990 Zb. o priestupkoch].
4. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší povinnosti vyplývajúce z tohto VZN[§ 27b ods. 1 písm. a) a ods. 2 zákona č. 369/1990 Zb. o obecnom zriadení].
5. Na priestupky a ich prejednávanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov.

# VI. ČASŤ

### § 24 Kontrola

Kontrolu dodržiavania ustanovení tohto VZN vykonáva obec prostredníctvom osôb poverených obecným úradom a hlavného kontrolóra obce.

# VII. ČASŤ

### § 25 Záverečné ustanovenia

1. Toto VZN č. 1/2016 schválilo obecné zastupiteľstvo na svojom zasadnutí dňa 30.06.2016 uznesením č. 84/8/2016.
2. Týmto VZN sa ruší a nahrádza všeobecne záväzné nariadenie obce č. 10/2013 zo dňa 15.12.2013o nakladaní s komunálnymi odpadmi a s drobnými stavebnými odpadmi na území obce Poloma.
3. Podrobnosti určovania miestneho poplatku za komunálne odpady a drobné stavebné odpady budú upravené v iných nariadeniach.
4. Toto VZN nadobúda účinnosť pätnástym dňom odo dňa jeho vyvesenia.

V  Polome, dňa 01.07.2016

Ing. Pavol Hanušovský

starosta obce

1. 1) Nariadenie Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade a o zrušení určitých smerníc (Ú. v. EÚ L 365, 19. 12. 2014). [↑](#footnote-ref-1)